Tuir komandante tranzitu munisípiu Covalima, Sarjentu xefe Patrício de Jesus katak, husi Janeiru to’o Juñu 2021, polísia halo servisu, tanba ne’e konsege halo aprensaun ba kareta no motorizada ne’ebé viola kódigu estrada.
#000003
“Iha fulan janeiru to’o juñu, ami prende motorizada hamutuk 568 no kareta 41. Sira kumpri hotu ona sira-nia dever hosi selu koimas ba estadu,” dehan Komandante ne’e ba iha nia knaar fatin, Tersa (06/07).
#000005
“Reseita sira ne’ebé ami hetan no hatama ba kofre estadu ne’e mai husi, prende motorizada ho veíkulu no sidadaun sira ne’ebé laiha karta kondusaun inklui dokumentu sira,” nia tenik.
#000007
Entertantu pólisia tranzitu Covalima mós rejista asidente no insidente husi janeiru to’o juñu hamutuk sia. Ne’ebé kazu hitu konsege rezolve tuir família, maibé kazu rua kontinua prosesu iha tribunál Covalima.(*)
#000008